
PLAN DE DEZVOLTARE A SERVICIILOR SOCIALE




  

     CAPITOLUL I
     ETAPELE PLANULUI DE DEZVOLTARE A SERVICIILOR SOCIALE 

1. Documentarea:
  - Legea nr. 292/2011 a asistenţei sociale, republicată, cu modificările şi completările ulterioare;
  - Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
  - H.G. nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările şi completările ulterioare;
 - Legea nr. 197/2012 privind asigurarea calităţii în domeniul serviciilor sociale, cu modificările şi completările ulterioare;
  - H.G. nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare; 
 - Anexa nr.3 (punctele 4, 5, şi 6) la H.G. nr. 426/2020 privind aprobarea standardelor de cost pentru serviciile sociale, cu modificările şi completările ulterioare;
- H.G. nr. 867/2015 pentru aprobarea Nomenclatorului serviciilor sociale precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;
  - Ordinul nr. 29/2019 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte, aflate în dificultate, precum şi pentru serviciile acordate în comunitate, serviciile acordate în sistem integrat şi cantinelor sociale, Anexa 8 (Standardele minime de calitate pentru serviciile de îngrijire la domiciliu pentru persoane vârstnice);
 - Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;
 - O.U.G. nr. 57/2019 privind Codul administrativ, cu modificările şi completările ulterioare.
 - O.G. nr. 27/2002   privind reglementarea activităţii de soluţionare a petiţiilor, cu modificările şi completările ulterioare;
 - Legea nr. 544/2001 privind informaţiile de interes public, cu modificările şi completările ulterioare;
[bookmark: _Hlk188267107] - Legea nr.52/2003 privind transparenţa decizională în administraţia publică, republicată cu modificările şi completările ulterioare;
- H.G. nr.1492/2022 pentru aprobarea Strategiei Naționale privind îngrijirea de lungă durată și îmbătrânirea activă pentru perioada 2023-2030;
- H.C.L. nr. 202/2024 privind completarea și modificarea H.C.L. nr. 88/28.03.2019, privind înființarea serviciului social de îngrijire la domiciliu a persoanelor vârstnice și metodologia de acordare a acestui serviciu;
- H.C.L. nr. 82/2024 privind aprobarea Regulamentului de organizare și funcționare a serviciului social de îngrijire la domiciliu a persoanelor vârstnice;
- H.C.L. nr. 174/2024 privind contribuția persoanelor vârstnice beneficiare de serviciile sociale de îngrijire la domiciliu.   



       2. Stabilirea principalelor elemente ale serviciului social sau, după caz, ale serviciilor sociale pe care furnizorul de servicii sociale intenționează să le înființeze:

Categoria de beneficiari și caracteristici specifice: 
a) Persoane aflate în dificultate și/sau situații de vulnerabilitate – aceste persoane necesită intervenții sociale specifice, multidisciplinare, centrate pe prevențieși servicii socio-educaționale, în scopul restabilirii funcționalității și a autonomiei personale și familiale.
b) Persoane vârstnice aflate în risc de marginalizare și dependență funcțională – această categorie de beneficiari necesită implementarea unor servicii de îngrijire la domiciliu, servicii socio-medicale și consiliere psihologică, adaptate gradului de autonomie și nivelului de sprijin familial existent.
Codul și categoria de serviciu social identificat în Nomenclatorul serviciilor sociale:
a) Serviciul social de îngrijire la domiciliu a persoanelor vârstnice  - cod 8810ID – I.
b) Servicii de asistență comunitară – cod CPV 8899CZ-PN-V
c) Serviciul social  “Servicii mobile de acordare a hranei-masa pe roţi”, cod serviciu social 8899 CPDH-II.
       Indicatorii de performanta ai serviciilor sociale au în vedere atât aspectele cantitative cât şi cele calitative, îndeplinirea standardelor minime de calitate prin obținerea licenței de funcționare pentru serviciul social propus.
       Un set-cheie de indicatori de performanţă ai serviciilor sociale:
-	respectarea principiului subsidiarității, respectiv solicitarea sumelor de la bugetul de stat în completarea sumelor alocate de la bugetul local, conform prevederilor art. 12 alin. (3) și art.13 alin. (5) din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
-	implementarea principiului prevenției, respectiv asigurarea unui continuum de servicii sociale în comunitate - suport pentru îngrijitorii informali. Îngrijirea la domiciliu, în centre de zi, de asistență și recuperare, în vederea facilitării respectării prevederilor art.16 alin. (1) din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
-	implementarea unui sistem transparent de evaluare a calității serviciilor și de respectare a drepturilor persoanelor vârstnice, bazat pe informații venite din partea beneficiarilor și a aparținătorilor, conform prevederilor din Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
-	Standard minim de calitate aplicabil: Ordinul nr. 29/2019 privind aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte, aflate în dificultate, precum şi pentru serviciile acordate în comunitate, serviciile acordate în sistem integrat şi cantinelor sociale, Anexa 7 (Standardele minime de calitate pentru servicii de asistenţă comunitară).

3. Elaborarea procedurilor de lucru, prevăzute în standardele minime de calitate aplicabile.
   Manualul de proceduri interne include cel puțin următoarele proceduri:
· Procedură operaţională privind accesarea/acordarea serviciului social;  
· Procedură operaţională privind suspendarea/încetarea acordării serviciului social;
· Procedură operaţională privind identificarea, semnalarea şi soluţionarea cazurilor de abuz şi neglijenţă; 
· Procedură operaţională privind măsurarea gradului de satisfacţie a beneficiarilor; 
· Procedură operaţională privind evaluarea nevoilor beneficiarilor.

    4.  Includerea în procedurile de lucru a indicatorilor de performanţă, în cazul în care aceştia depăşesc cerinţele prevăzute în standardele minime de calitate.
         Indicatorii de performanta ai serviciilor sociale au în vedere atât aspectele cantitative cât şi cele calitative, îndeplinirea standardelor minime de calitate prin obținerea licenței de funcționare pentru serviciul social propus.
           Prin indicatorii calitativi se urmăreşte:
•	evaluarea eficienței şi eficacității serviciilor sociale dezvoltate;
•	satisfacţia beneficiarilor;
•	impactul social.
          La stabilirea indicatorilor de performanță în dezvoltarea serviciilor sociale se are în vedere pentru fiecare dintre serviciile sociale pe care Direcția de Asistență Socială Drobeta Turnu Severin intenționează să le înființeze, atingerea cerințelor minimale din standardele minime de calitate şi, după caz, a indicatorilor de performanță aferenți nivelelor de calitate II sau I, complementar cerințelor minimale.        
         Indicatorii de performanță aferenți fiecarui serviciu social se vor formula în legătură cu scopul şi funcțiile serviciului social prevăzute în regulamentul de organizare şi funcționare al acestuia. Pentru fiecare obiectiv, respectiv serviciu social prevăzut în Planul de dezvoltare, furnizorul de servicii sociale stabileşte nivelul de performanță pe care îl planifică pentru indicatorii prevăzuți în modelul fişei de autoevaluare aplicabil serviciului social respectiv.
Astfel, planul își asumă o serie de obiective strategice în domeniul asistenței sociale, a protecției persoanelor cu dizabilități, a victimelor violenței domestice ori a persoanelor vârstnice aflate în dificultate. 
         
    5. Estimarea costurilor necesare pentru implementarea proceselor şi atingerea rezultatelor, cu respectarea standardelor minime de calitate.
          Standardul de cost reprezintă suma minimă aferentă cheltuielilor anuale necesare furnizării serviciilor sociale, calculată pentru un beneficiar/tipuri de servicii sociale, potrivit standardelor minime de calitate si este utilizat pentru determinarea sumelor alocate în bugetul direcției in vederea furnizării serviciilor sociale.
          În funcţie de dinamica cheltuielilor ce compun standardele de cost prevăzute de Hotararea Guvernului nr. 426/2020 privind aprobarea standardelor de cost pentru serviciile sociale precum şi de standardele minime de calitate prevazute în Ordinul nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi a altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, costurile standard pertru servicii se prezintă astfel: 
· Centre de zi: 7654 lei/an/ beneficiar
· Serviciul social de îngrijire la domiciliu a persoanelor vârstnice:
- Grad de dependență IA, IB, IC (cel puţin 20 de ore pe săptămână, cu un cost de 36 lei/oră) – 37.440 lei/an/ beneficiar;
- Grad de dependență II A, II B, II C (cel puţin 10 ore pe săptămână, însă mai puţin de 20 de ore, cu un cost de 36 lei /oră.)  -28.080 lei/an/ beneficiar;
- Grad de dependență III A, III B, III C (nu mai puțin de 10 ore pe săptămână, însă mai puţin de 20 de ore, cu un cost de 36 lei/oră) – 18.720 lei/an/ beneficiar;
 	Cheltuielile de personal reprezintă maximum 80% din valoarea standardului de cost.

Serviciului social Servicii mobile de acordare a hranei-masa pe roţi:
- 22 lei/persoană/zi – 660 lei/persoană/lună:
- 140 beneficiari – 92400 lei/ lună;
La estimarea costurilor necesare pentru furnizarea serviciilor sociale trebuie avute în vedere atât cheltuielile inițiale cât și cheltuielile recurente, astfel:
- amenajare spațiu, mobilier, echipamente, consumabile și dotări;
- cheltuieli privind resursa umană;
- cheltuieli administrative, utilități, întreținere și reparații.

    6. Identificarea şi alocarea resurselor necesare pentru a pregăti punerea în funcţiune a serviciului social.  În funcție de serviciile sociale ce urmează a fi înființate, se va avea în vedere contextul legislativ, economic și social.

    7. Solicitarea şi obţinerea autorizaţiilor administrative prealabile desfăşurării activităţii, prevăzute de legislaţia în vigoare.
            Pentru funcționarea fiecărui tip de serviciu social înfiițat, în funcție de specificul acestuia, se vor întreprinde toate măsurile necesare obținerii tuturor autorizațiilor și avizelor necesare funcționării, conform prevederilor legale în vigoare, cum ar fi: 
· Licență funcționare serviciul social emisă de Ministerul Muncii Familiei Tineretului și Solidarității Sociale
· Autorizație Sanitară de Funcționare (sau negație)
· Autorizație de Securitate la Incendiu (sau negație) 
· Documentul de înregistrare sanitară veterinară și pentru siguranța alimentelor (sau negație)
· Orice alte documente prevăzute în legi speciale cu privire la autorizarea de funcționare a clădirilor în care se va desfășura activitatea supusă licențierii;           	
    8. Acordarea serviciilor conform procedurilor aprobate prin decizia furnizorului de servicii sociale; 
         Procedurile aprobate conțin obligatoriu mecanisme de evaluare internă și vor fi aprobate prin dispoziția furnizorului de servicii sociale, împreună cu regulamentul de organizare și funcționare. Respectarea procedurilor asigură obținerea şi menținerea licenței de funcționare.

   9. Punerea în funcţiune a mecanismelor de evaluare internă pentru asigurarea permanentă a menţinerii cel puţin a standardelor minime de calitate în vederea acordării licenţei de funcţionare şi, după caz, a indicatorilor de performanţă stabiliţi de furnizorul de servicii sociale. 
Asigurarea unei monitorizări continue a calității serviciilor sociale furnizate de Direcția de Asistență Socială, astfel încât acestea să respecte standardele minime de calitate aplicabile fiecărui tip de serviciu, precum și indicatorii de performanță stabiliți prin procedurile interne.

    10. Îmbunătăţirea permanentă a procedurilor de lucru în funcţie de feedbackul obţinut prin mecanismele de evaluare a satisfacţiei persoanelor beneficiare, de rezultatul vizitelor realizate de inspecţia socială şi după caz, acolo unde există, pe baza rapoartelor de monitorizare independentă şi a mecanismului de evaluare internă şi externă implementate la iniţiativa furnizorului de servicii sociale. În plus faţă de monitorizarea asigurată prin personalul de conducere a furnizorului de servicii sociale, furnizorul de servicii sociale poate achiziţiona servicii de audit pentru măsurarea calităţii serviciilor prestate.
	Pentru a asigura creșterea continuă a calității serviciilor sociale furnizate și menținerea conformității cu standardele minime de calitate, Direcția de Asistență Socială Drobeta Turnu Severin implementează un proces permanent de revizuire și perfecționare a procedurilor de lucru, bazat pe multiple surse de feedback și control. Feedbackul beneficiarilor se colecteaza prin: chestionare de evaluare a gradului de satisfacție a beneficiarilor, sesizărilor și reclamațiilor. 
Procesul de îmbunătățire continuă este un mecanism integrat și permanent, esențial pentru:
· creșterea calității serviciilor sociale,
· protejarea drepturilor beneficiarilor,
· adaptarea intervențiilor la nevoile reale ale comunității,
· menținerea licenței serviciilor sociale,
· creșterea eficienței operaționale.
    11. Actualizarea planului propriu de dezvoltare a serviciului social în funcţie de feedbackul colectat prin mijloacele de evaluare centrate pe nevoile persoanei beneficiare.
Actualizarea planului de dezvoltare a serviciului social reprezintă un proces continuu, bazat pe nevoile reale ale persoanelor beneficiare, identificate prin mecanisme de evaluare directă. Scopul acestui proces este menținerea relevanței, calității și eficienței serviciilor furnizate, astfel încât intervenția socială să rămână centrată pe persoană și adaptată evoluției situațiilor individuale și comunitare.

    CAPITOLUL II
    CONŢINUTUL PLANULUI DE DEZVOLTARE A SERVICIILOR SOCIALE

      1. Scopul Planului de dezvoltare a serviciilor sociale, este în conformitate cu misiunea Direcției de Asistență Socială Drobeta Turnu Severin.
       Direcția de Asistență Socială este instituția publică specializată în administrarea şi acordarea beneficiilor de asistenţă socială şi a serviciilor sociale, cu personalitate juridică, înființată în subordinea Consiliului Local al municipiului Drobeta Turnu Severin, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate intr-o stare de nevoie socială. 
       Direcţia este acreditată ca furnizor public de servicii sociale, în conformitate cu prevederile Legii nr. 197/2012 privind asigurarea calităţii în domeniul serviciilor sociale, cu modificările şi completările ulterioare.
       Serviciile cu caracter primar se adresează tuturor celor aflaţi în situaţie de risc social şi constau în: identificare şi evaluare, informare în domeniu, consiliere socială, consiliere psihologică, consiliere juridică, orientare, mediere socială, suport şi acompaniament, sprijin de urgenţă în vederea reducerii efectelor situaţiilor de criză, dinamizarea grupurilor şi comunităţilor, promovare şi cooperare socială, alte servicii de suport pentru diferite situaţii de dificultate. 
        Obiectul de activitate al Direcției de Asistență Socială îl constituie aplicarea legislației ce reglementează materia, precum și realizarea ansamblului de măsuri, programe, activități profesionalizate, servicii specializate, de protejare a persoanelor, grupurilor și comunităților cu probleme speciale, aflate în dificultate, care nu au posibilitatea de a realiza prin mijloace și eforturi proprii, un mod normal și decent de viață și, de asemenea, comunitară prin măsuri de prevenire a marginalizării sociale. 
        Din perspectiva funcțională, acordarea serviciilor de asistență socială este concepută ca un sistem de acțiuni specifice, care trebuie să asigure realizarea obiectivului său major care, din cauza unor motive de natură economică, fizică, psihică sau socială, nu au posibilitatea să-și asigure nevoile sociale, să-și dezvolte propriile capacități și competențe pentru integrarea socială.
        Scopul  Planului de dezvoltare a serviciilor sociale acordate la nivelul Direcției de Asistență Socială Drobeta Turnu Severin în perioada 2025- 2030, este de a identifica, planifica acțiuni ce trebuie derulate, de a răspunde eficient  și personalizat nevoilor individuale și de grup a persoanelor aflate în situație de risc/vulnerabilitate, de dezvoltare a serviciilor sociale, de a crea și implementa un sistem performant de proiectare și furnizare a serviciilor sociale, printr-o abordare integrată, participativă, bazat pe problematica socială complexă a grupurilor vulnerabile din municipiul Drobeta Turnu Severin în acord cu politica europeană și națională de incluziune socială și combatere a sărăciei, cu strategiile existente la nivelul municipiului și a județului, punându-se accent pe standardele minime de calitate în furnizarea serviciilor sociale.

2. Contextul elaborării planului de dezvoltare a serviciilor sociale.
        România se confruntă cu fenomenul de îmbătrânire accelerată a populației, având în prezent aproximativ 3,7 milioane de persoane în vârstă de peste 65 de ani, ceea ce reprezintă aproximativ 19,2% din populație. Se preconizează că ponderea populației vârstnice din România cu vârsta de peste 65 de ani va crește considerabil, ajungând la 27,7%, până în anul 2050. 
        În municipiul Drobeta Turnu Severin, conform informațiilor statistice obținute în urma ultimului recensământ al populației din anul 2022, populația situată în grupa de vârstă 60-69 ani reprezintă un procent de 15,56%, populația cu vârste cuprinsă între 70-79 ani reprezintă un procent de 7,77%, în timp ce populația cu vârstă peste 80 ani are cel mai mic procent de doar 3, 03%.  
	România s-a angajat deja în reforme profunde ale asistenței sociale. Principalele direcții ale acestor reforme sunt: creșterea capacității administrative a unităților/subdiviziunilor administrativ-teritoriale, prin angajarea asistenților sociali și a asistenților medicali comunitari responsabili de identificarea, evaluarea și monitorizarea nevoilor grupurilor vulnerabile din comunitate, asigurarea serviciului public de asistență socială în fiecare comunitate, îmbunătățirea performanțelor prin asigurarea disponibilității de personal calificat, în special în zonele rurale, dezvoltarea serviciilor sociale; asigurarea sustenabilității serviciilor sociale prin distribuirea echitabilă a resurselor financiare de la bugetul de stat pentru serviciile descentralizate și de la bugetele locale. În ceea ce privește serviciile sociale pentru persoanele vârstnice, principala prioritate este dezvoltarea serviciilor de îngrijire la domiciliu și a serviciilor de îngrijire de zi la nivel comunitar și creșterea rezilienței serviciilor rezidențiale publice. De asemenea, se are în vedere creșterea ponderii fondurilor de la bugetul de stat alocate pentru serviciile sociale pentru persoanele vârstnice, acordate ca măsură de asistență socială și implementarea principiului finanțarea urmează beneficiarul. 
	Analiza populației pe grupe de vârstă în municipiul Drobeta Turnu Severin este esențială pentru adaptarea serviciilor publice la nevoile în continuă schimbare ale locuitorilor. O populație îmbătrânită impune măsuri privind asistența socială și medicală dedicată vârstnicilor. În acest sens, începând cu anul 2025, Direcția de Asistență Socială utilizează o metodologie de evaluare a nevoilor comunității în vederea organizării de servicii sociale pentru persoanele vârstnice, conform H.C.L. nr. 13/28.01.2025. 
	Conform Strategiei Naționale privind îngrijirea de lungă durată şi îmbătrânirea activă pentru perioada 2023 – 2030, aprobată prin HG nr.1492/2022, viziunea și prioritățile serviciului social de îngrijire la domiciliu a persoanelor vârstnice vizeză îmbunătăţirea accesului, calităţii şi sustenabilităţii serviciilor de îngrijire pe termen lung pentru persoanele vârstnice. Viziunea se fundamentează pe ideea conform căreia persoanele vârstnice cu domiciliu sau reședința pe raza municipiul Drobeta Turnu Severin este necesar să trăiască cu demnitate şi să își poată menţine calitatea vieţii, autonomia şi posibilitatea de alegere, indiferent de starea lor funcţională, şi de a reduce perioadele trăite cu limitări funcţionale şi capacitatea intrinsecă la vârste înaintate.
3. Principiile aplicabile Planului de dezvoltare a serviciilor sociale la nivelul Direcției de Asistență Socială Drobeta Turnu Severin se bazează pe un set de principii fundamentale:
   -  solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport și măsuri de protecție socială pentru depășirea sau limitarea unor situații de dificultate, în scopul asigurării incluziunii sociale a acestei categorii de populație;
- subsidiaritatea, potrivit căreia, în situația în care persoana sau familia nu își poate asigura integral nevoile sociale, intervin colectivitatea locală și structurile ei asociative și, complementar, statul;
- universalitatea, potrivit căreia fiecare persoană are dreptul la asistență socială, în condițiile prevăzute de lege;
- respectarea demnității umane, potrivit căreia fiecărei persoane îi este garantată dezvoltarea liberă și deplină a personalității, îi sunt respectate statutul individual și social și dreptul la intimitate și protecție împotriva oricărui abuz fizic, psihic, intelectual, politic sau economic;
- abordarea individuală, potrivit căreia măsurile de asistență socială trebuie adaptate situației particulare de viață a fiecărui individ; acest principiu ia în considerare caracterul și cauza unor situații de urgență care pot afecta abilitățile individuale, condiția fizică și mentală, precum și nivelul de integrare socială a persoanei; suportul adresat situației de dificultate individuală constă inclusiv în măsuri de susținere adresate membrilor familiei beneficiarului;
- parteneriatul, potrivit căruia autoritățile publice centrale și locale, instituțiile publice și private, organizațiile neguvernamentale, instituțiile de cult recunoscute de lege, precum și membrii comunității stabilesc obiective comune, conlucrează și mobilizează condiții de viață decente și demne pentru persoanele vulnerabile;
- participarea beneficiarilor, potrivit căreia beneficiarii participă la formularea și implementarea politicilor cu impact direct asupra lor, la realizarea programelor individualizate de suport social și se implică activ în viața comunității, prin intermediul formelor de asociere sau direct, prin activități voluntare desfășurate în folosul persoanelor vulnerabile;
· transparența, potrivit căreia se asigură creșterea gradului de responsabilitate a administrației publice centrale și locale față de cetățean, precum și stimularea participării active a beneficiarilor la procesul de luare a deciziilor;
· nediscriminarea, dreptul la viața socială fără restricție sau preferință față de rasă, naționalitate, origine etnică, limbă, religie, categorie socială, asistență socială la care persoana are dreptu;
· egalitatea de șanse, potrivit căreia beneficiarii, fără niciun fel de discriminare, au acces în mod egal la oportunitățile de împlinire și dezvoltare personală, dar și la măsurile și acțiunile de protecție socială;
· confidențialitatea, potrivit căreia, pentru respectarea vieții private, beneficiarii au dreptul la păstrarea confidențialității asupra datelor personale și informațiilor referitoare la viața privată și situația de dificultate în care se află;
· echitatea, potrivit căreia toate persoanele care dispun de resurse socioeconomice similare, pentru aceleași tipuri de nevoi, beneficiază de drepturi sociale egale;
· dreptul la liberă alegere a furnizorului de servicii, potrivit căruia beneficiarul sau reprezentantul legal al acestuia are dreptul de a alege liber dintre furnizorii acreditați.
La elaborarea standardelor, criteriilor și indicatorilor prevăzuți în prezentul plan se au în vedere principiile calității în domeniul serviciilor sociale, axate cu precădere, pe aspecte referitoare la:
    a) acordarea serviciilor sociale: asigurarea, fără niciun fel de discriminare, a unor servicii sociale eficace, accesibile, comprehensive, sustenabile, centrate pe nevoile individuale ale beneficiarului;
    b) relaţia dintre furnizori şi beneficiarii acestora: utilizarea de mijloace de informare şi comunicare corecte, transparente şi accesibile, asigurarea confidenţialităţii şi securităţii datelor şi informaţiilor personale, utilizarea mecanismelor de prevenţie şi combatere a riscului de abuz fizic, psihologic sau financiar asupra beneficiarului;
    c) participarea beneficiarilor: implicarea activă a beneficiarilor şi a familiilor acestora în planificarea, acordarea şi evaluarea serviciilor sociale;
    d) relaţia dintre furnizori şi autorităţile administraţiei publice, partenerii sociali şi alţi reprezentanţi ai societăţii civile de la nivelul comunităţii: coordonarea eficientă dintre sectorul public şi privat, încurajarea parteneriatelor pentru asigurarea sustenabilităţii şi continuităţii serviciilor sociale, promovarea dezvoltării serviciilor sociale de proximitate/comunitare şi a integrării acestora cu serviciile de sănătate, educaţie şi alte servicii de interes general;
    e) dezvoltarea resurselor umane implicate în acordarea serviciilor sociale şi îmbunătăţirea condiţiilor de muncă: recrutarea de personal calificat şi asigurarea formării continue a acestuia, implicarea voluntarilor, asigurarea condiţiilor de lucru adecvate şi a echipamentelor specifice activităţilor derulate, asigurarea sănătăţii şi securităţii la locul de muncă.

4. Obiective ale Planului de dezvoltare a serviciilor sociale, programe, măsuri şi indicatori.
      Dezvoltarea unui sistem eficient de servicii sociale la nivelul municipiului Drobeta Turnu Severin, capabil să includă pe viitor toate categoriile vulnerabile, prin creșterea calității vieții, tratament egal, nediscriminatoriu și dreptul la o viață demnă pentru toți cetățenii.
•	integrarea și reintegrarea socială a persoanelor vârstnice în comunitate, asigurându-le suportul necesar pentru a duce o viață independentă.
•	dezvoltarea unei game variate de servicii sociale în vederea asigurării accesului la servicii sociale de calitate pentru un număr cât mai mare de persoane aflate în situaţie de dificultate;
•	furnizarea de servicii sociale, eficiente şi flexibile adaptate nevoilor sociale individuale, familiale, de grup sau comunitare existente, respectând standardele generale de calitate în domeniu conform prevederilor legale în vigoare;
•	dezvoltarea şi menţinerea unor reţele de suport, la nivel comunitar, pentru persoanele sau grupurile sociale care se afla în situaţie de dificultate;
•	iniţierea de programe de asistenţă socială cu caracter preventiv şi proximitate care să vizeze toată aria de nevoi sociale în care se poate afla la un moment dat persoana, familia, grupul sau comunitatea;
•	colaborarea şi dezvoltarea de parteneriate cu serviciile publice descentralizate ale ministerelor, organisme ale administraţiei publice centrale şi locale, precum şi alte instituţii de stat sau private care desfăşoară activităţi în domeniu;
•	informarea opiniei publice cu privire la problematica socială, în scopul sesibilizării acesteia prin: organizarea de conferinţe, seminarii, mese rotunde, dezbateri, etc., editarea de publicaţii (reviste, broşuri, pliante), materiale audio-video, materiale în format electronic; desfăşurarea de campanii publice în vederea implicării comunităţii în rezolvarea problemelor sociale;
•	formarea profesională continuă a personalului prin participarea la cursuri de formare profesională, seminarii şi conferinţe în domeniul social, în vederea îmbunătăţirii calităţii serviciilor sociale acordate;
•	iniţierea şi coordonarea programelor de voluntariat, antrenând în aceste programe şi comunitatea locală.
       Obiectivul nr.1:
Relicențierea Serviciului social de îngrijire la domiciliu a persoanelor vârstnice cod 8810ID – I, prin asigurarea următoarele activităţi:
•	Ajutor pentru activităţi de bază ale vieţii zilnice, în principal: asigurarea igienei corporale, îmbrăcare şi dezbrăcare, hrănire şi hidratare, asigurarea igienei eliminărilor, transfer şi mobilizare, deplasare în interior, comunicare;
•	Ajutor pentru activităţi instrumentale ale vieţii zilnice, în principal: prepararea hranei, efectuarea de cumpărături, activităţi de menaj şi spălătorie, facilitarea deplasării în exterior şi însoţire, activităţi de administrare şi gestionare a bunurilor, acompaniere şi socializare.

Obiectivul nr.2:
Servicii de asistență comunitară – cod CPV 8899CZ-PN-V.
Asistenţa medicală comunitară cuprinde ansamblul de programe, servicii de sănătate şi acţiuni de sănătate publică furnizate la nivelul comunităţilor cu scopul creşterii accesului populaţiei şi în special, al grupurilor vulnerabile, inclusiv a celor de etnie romă, la servicii de sănătate, în special la cele centrate pe prevenire.
Prin înfiinţarea serviciului social se asigură informarea şi consilierea beneficiarilor, precum şi informarea populaţiei privind drepturile sociale şi serviciile sociale disponibile în vederea sprijinirii persoanelor vulnerabile pentru depăşirea situaţiilor de dificultate, prevenirea şi combaterea riscului de excluziune socială, creşterea calităţii vieţii şi promovarea incluziunii sociale. Pentru realizarea acestui scop, sunt asigurate servicii de consiliere şi informare, evaluare şi intervenţie socială şi îndrumare pentru a intra în drepturile sociale şi a beneficia de serviciile sociale în comunitate.
           Scopul serviciului de asistenţă comunitară este de a asigura accesul la servicii sociale şi medicale persoanelor aflate în situaţie de dificultate socială, care îndeplinesc condiţiile de eligibilitate, precum şi de a acorda sprijin şi asistenţă pentru prevenirea situaţiilor ce pun în pericol securitatea acestora.

Obiectivul nr. 3:
Înființarea Serviciului social “Servicii mobile de acordare a hranei-masa pe roţi”, cod serviciu social 8899 CPDH-II, sunt servicii furnizare în comunitate, prin asigurarea următoarele activităţi:
• asigurarea gratuită a unei mese calde 5 zile/săptămână (de luni până vineri); 
• transportul mesei calde la domiciliul beneficiarului;
• monitorizarea periodică a persoanelor vârstnice;
• realizarea unor activităţi de informare şi consiliere, consiliere psihologică și socială;
• evaluarea iniţială: realizată la prima întâlnire cu beneficiarul de către asistentul social pentru a identifica nevoile individuale şi familiale, în baza cărora este elaborat planul de intervenţie. În cadrul acestui proces, persoana primeşte informații privind drepturile sociale de care poate beneficia, dar și consilierea necesară în vederea depășirii situațiilor de dificultate. Evaluarea iniţială poate avea în vedere inclusiv realizarea diagnozei sociale la nivelul grupului şi comunităţii şi elaborarea planului de servicii comunitare.
• elaborarea planului de intervenţie: cuprinde măsuri de asistenţă socială, respectiv serviciile recomandate pentru soluţionarea situaţiilor de nevoie sau risc social identificate, precum şi beneficiile de asistenţă socială la care persoana are dreptul.
• aplicarea planului de intervenţie.
Acordarea serviciilor de asistență socială este concepută ca un sistem de acțiuni specific care trebuie să:
• asigure realizarea obiectivelor majore, respectiv promovarea egalității de sanse și creșterea calității vieții, pentru persoanele din comunitatea locală, aflate în situații de risc.
• sprijine, să asiste persoanele vulnerabile din comunitate singure, persoane vârstnice, persoane cu dizabilități, persoane fără adăpost, persoane aflate în sărăcie, precum și alte persoane, grupuri sau categorii vulnerabile, etc, prin informarea, consilierea privind drepturile sociale și serviciile sociale disponibile în vederea depășirii situației de dificultate, prevenirii și combaterii riscului de excluziune socială, creșterea calității vieții și promovării incluziunii sociale;
• răspundă nevoilor sociale, precum și celor speciale, individuale, familiale sau de grup, prin consilierea și informarea beneficiarilor privind drepturile sociale și serviciile sociale disponibile în vederea prevenirii, sprijinirii și combaterii riscului de excluziune socială prin creșterea calității vieții și promovarea incluziunii sociale.
Obiectivul nr. 4:
Creșterea gradului de informare și acces la servicii sociale prin campanii publice de informare privind drepturile sociale, crearea unui portal online actualizat permanent cu serviciile disponibile, editarea de materiale informative (pliante, ghiduri, afișe, social-media).
    5. Perioada de implementare a planului de dezvoltare a serviciilor sociale este de 5 ani.
    6. Resurse pentru implementarea planului de dezvoltare a serviciilor sociale:
a) estimări pe ani/surse de finanţare/categorii de cheltuieli etc.:
Estimarea bugetului de venituri şi cheltuieli ale serviciilor sociale are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
Finanţarea cheltuielilor serviciilor se asigură, în condiţiile legii, din următoarele surse:
· contribuţia persoanelor beneficiare sau a susţinătorilor legali ai acestora, după caz;
· bugetul local al municipiului Drobeta Turnu Severin;
· bugetul de stat, din sumele defalcate din taxa pe valoare adăugată-în proporţie de cel puţin 30% din standardul minim de cost aprobat prin hotărâre a Guvernului, în condiţiile legii, în completarea sumelor alocate din bugetele locale ale unităţilor administrativ-teritoriale, respectiv ale subunităţilor administrativ-teritoriale;
· donaţii, sponsorizări sau alte contribuţii din partea persoanelor fizice ori juridice din ţară şi din străinătate, în conformitate cu legislaţia în vigoare;
· fonduri externe rambursabile şi nerambursabile;
· alte surse de finanţare, în conformitate cu legislaţia în vigoare.


Buget estimativ – Serviciul social de îngrijire la domiciliu a persoanelor vârstnice - cod 8810ID – I.

	Categorie  beneficiar
	Nr. persoane
	Cost anual/beneficiar (lei)
	Cost total anual (lei)

	Grade de dependenta IA, IB, IC minim 4h33m
	2
	37440
	74880

	Grade de dependenta IIA, IIB, IIC minim 3h25m
	2
	28080
	56160

	Grade de dependenta IIIA
minim 2h16m
	14
	18720
	262080

	Total 
	18
	84240
	393120




Estimare  totală  pe 5 ani: 
393.120 lei – 2025;
͌≈ 400.000 lei -2026;
≈ 420.000 lei -2027;
≈ 450.000 lei -2028;
≈ 470.000 lei -2029;
≈ 500.000 lei -2030.
Conform standardului de cost: 80% personal, 20% alte cheltuieli operaționale.

Serviciul social “Servicii mobile de acordare a hranei- masa pe roţi”, cod serviciu social 8899 CPDH-II 
Costul estimat al serviciului /persoană beneficiară pentru Servicii mobile de   acordare a hranei – masa pe roti, cod serviciu social 8899 CPDH-II este de 660 lei/persoană/lună, respectiv 1.108.800 lei/persoană/an.

b) contracte/angajamente etc. care stau la baza estimărilor: cele impuse de legislația din domeniu –contracte de voluntariat, achiziții materiale necesare bunei funcționări, achiziționarea și întreținerea echipamentelor necesare pentru redactarea documentelor, etc. 
c) estimarea normativului de personal cu respectarea normativului de personal prevăzut în legislaţia în vigoare aplicabilă serviciului social/serviciilor sociale planificat(e):
 d) identificarea spaţiului/spaţiilor în care urmează să funcţioneze serviciul/serviciile social(e); aranjamente cu privire la edificare/închiriere/amenajare/modernizare etc. a spaţiului/spaţiilor în care urmează să funcţioneze serviciul/serviciile social(e): 
  e) resurse financiare şi costul mediu lunar pe beneficiar estimate.
  	
    7. Indicatori de performanţă, în legătură cu rezultatele stabilite în planul de dezvoltare a serviciilor sociale (cantitativ, calitativ, de intrare, de ieşire, de proces, de rezultat etc.).
        La stabilirea indicatorilor de performanţă în dezvoltarea serviciilor sociale, se va asigura atingerea cerinţelor minimale - standardele minime de calitate şi, după caz, a indicatorilor de performanţă aferenţi nivelelor de calitate I sau II, complementar cerinţelor minimale.
        Indicatorii de performanță aferenți serviciului social se vor formula în legătură cu scopul și funcțiile serviciului social prevăzute în regulamentul de organizare și funcționare al acestuia.
[bookmark: _Hlk214344910]        Indicatorii cantitativi includ: înființarea și funcționarea serviciilor specializate adapătate nevoilor beneficiarilor, obținerea licenței de funcționare, numărul anual de beneficiari deserviți, numărul de personal de specialitate angajat conform legislației și numărul de ore de intervenție furnizate.
       Indicatorii calitativi se concentrează pe gradul de satisfacție al beneficiarilor, evaluat prin chestionare și interviuri, eficiența răspunsului derviciilor la nevoile individuale, atingerea obiectivelor specifice (integrare social, reducerea dependenței) și impactul social, masurat prin îmbunătățirea calității vieții și reducerea excluziunii.
      La nivelul indicatorilor de proces, se monitorizează respectarea procedurilor operaționale, participarea personalului la formări și perfecționări, precum și aplicarea mecanismelor de feedback și evaluare internă și externă.
      Indicatorii de rezultat urmăresc atingerea nivelului minim obligatoriu de calitate conform cerințelor legale, posibilitatea de a atinge niveluri superioare de calitate și confirmarea conformității prin rapoarte externe și inspecții sociale.
          Pentru fiecare serviciu social, Direcția de Asistență Socială Drobeta Turnu Severin va stabili indicatori specifici, în funcție de scop, funcții și obiective iar nivelul de performanţă va fi ajustat pe baza autoevaluărilor și rezultatelor controalelor și monitorizării independente, asigurând astfel îmbunătățirea continua a serviciilor și adaptarea permanentă a procedurilor de lucru. 

     8. Organizarea monitorizării şi evaluării planului de dezvoltare a serviciilor sociale:
        Responsabilităţile enumerate pentru fiecare dintre etapele de implementare:
a) pregătirea și elaborarea documentației de funcționare de către personalul de specialitate din cadrul Direcției de Asistență Socială Drobeta Turnu Severin;  
b) monitorizare şi evaluare: furnizorul de servicii sociale, Director Executiv, Șef Serviciu, Manager de caz;
c) raportare: Director Executiv, Primar;
  d) actualizare/revizuire plan/indicatori de performanţă etc.: cel puțin o data la 5 ani;
       e) persoana desemnată de furnizorul de servicii sociale, cu atribuţii de răspundere pentru serviciile sociale prestate, dacă prin fişa postului a fost desemnată şi o altă persoană alături de reprezentantul furnizorului de servicii sociale: Șef Serviciu.   	

